

**คำสั่งองค์การบริหารส่วนตำบลบ้านวัง**

**ที่ ๖/๒๕๖๕**

**เรื่อง มอบอำนาจของนายกองค์การบริหารส่วนตำบลให้ปลัดองค์การบริหารส่วนตำบลบ้านวัง**

**ปฏิบัติราชการแทน**

**....................**

เพื่อให้การบริหารราชการขององค์การบริหารส่วนตำบลบ้านวัง เป็นไปด้วยความรวดเร็ว คล่องตัวรวมทั้งเป็นการลดขั้นตอนและระยะเวลาในการสั่งการ การอนุญาตและการอนุมัติในเรื่องที่เกี่ยวกับการให้บริการประชาชนโดยตรง อาศัยอำนาจตามความในมาตรา ๖๐ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไขเพิ่มเติมฉบับที่ ๖ พ.ศ. ๒๕๕๒) จึงมอบอำนาจให้ นางสาวทิตยาภรณ์ บูรณนัติ ปลัดองค์การบริหารส่วนตำบลบ้านวัง ปฏิบัติราชการแทนในการสั่ง การอนุญาต และการอนุมัติ ตามบัญชีการมอบอำนาจแนบท้ายคำสั่งนี้

ในการนี้เมื่อปลัดองค์การบริหารส่วนตำบลบ้านวัง ได้ปฏิบัติราชการแทน ที่ได้รับมอบอำนาจตาม คำสั่งนี้ไปแล้ว ให้ทำบัญชีสรุปย่อเรื่องเสนอนายกองค์การบริหารส่วนตำบลบ้านวัง ให้ทราบทุกสามสิบวัน

ทั้งนี้ ตั้งแต่บัดนี้เป็นต้นไป

สั่ง ณ วันที่ ๑๘ เดือน มกราคม พ.ศ. ๒๕๖๕



(นายลัด นวนกลางดอน)

นายกองค์การบริหารส่วนตำบลบ้านวัง

**บัญชีการมอบอำนาจจากนายกองค์การบริหารส่วนตำบลให้ปลัดองค์การบริหารส่วนตำบลบ้านวังปฏิบัติราชการแทน**

**แนบท้ายประกาศ**

**องค์การบริหารส่วนตำบลบ้านวัง ลงวันที่ ๑๘ มกราคม ๒๕๖๕**

|  |  |  |  |  |
| --- | --- | --- | --- | --- |
| **ที่** | **อำนาจที่มอบให้ปฏิบัติราชการแทน** | **มอบโดยอาศัยอำนาจตามกฎหมาย ระเบียบ ข้อบังคับ** | **ลักษณะงานที่มอบให้ปฏิบัติราชการแทน** | **หมายเหตุ** |
| ๑ | การอนุญาตประกอบกิจการที่เป็นอันตรายต่อสุขภาพ (ตาม ม.๔ ม.๓๓ ม.๕๖ และ ม .๖๐ แห่ง พ.ร.บ.การสาธารณสุข พ.ศ. ๒๕๓๕ | พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ | อำนาจในการอนุญาต (รายใหม่) ต่อใบอนุญาตและเลิกกิจการที่เป็นอันตรายต่อสุขภาพ (๑๓๐ ประเภท) |  |
| ๒ | อนุญาตให้รถยนต์ส่วนกลางปฏิบัติหน้าที่นอกเขต อบต.(ตามระเบียบว่าด้วยการรักษารถยนต์ของหน่วยการบริหารราชการส่วนท้องถิ่น พ.ศ. ๒๕๓๕ และที่แก้ไขเพิ่มเติมจนถึงปัจจุบัน | พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ | อำนาจในการอนุญาตใช้รถยนต์ส่วนกลางไปปฏิบัติหน้าที่นอกเขตองค์การบริหารส่วนตำบล |  |
| ๓ | อนุญาตก่อสร้าง ดัดแปลง รื้อถอน หรือเคลื่อนย้ายอาคาร (ตาม ม.๔ ม.๒๕ ม.๒๗ และ ม.๔๐ แห่ง พ.ร.บ.ควบคุมอาคาร พ.ศ. ๒๕๒๒) และที่แก้ไขเพิ่มเติมจนถึงปัจจุบัน | พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ ๖) พ.ศ. ๒๕๕๒ | อำนาจในการอนุญาต/ระงับ การก่อสร้าง ดัดแปลง  รื้อถอน หรือเคลื่อนย้ายอาคาร |  |